CELEX: 62007CA0524
Language: fi
Date: 2008-12-11 00:00:00
Title: Asia C-524/07: Yhteisöjen tuomioistuimen tuomio (kolmas jaosto) 11.12.2008 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — EY 28 ja EY 30 artikla — Maahantuotujen käytettyjen ajoneuvojen, jotka on rekisteröity aikaisemmin muissa jäsenvaltioissa, rekisteröinti — Pakokaasupäästöihin ja melun tasoon liittyvät vaatimukset — Kansanterveys — Ympäristönsuojelu)

7.2.2009   
            
            
               FI
            
            
               Euroopan unionin virallinen lehti
            
            
               C 32/9
            
         Yhteisöjen tuomioistuimen tuomio (kolmas jaosto) 11.12.2008 — Euroopan yhteisöjen komissio v. Itävallan tasavalta
   (Asia C-524/07) (1)
   
   (Jäsenyysvelvoitteiden noudattamatta jättäminen - EY 28 ja EY 30 artikla - Maahantuotujen käytettyjen ajoneuvojen, jotka on rekisteröity aikaisemmin muissa jäsenvaltioissa, rekisteröinti - Pakokaasupäästöihin ja melun tasoon liittyvät vaatimukset - Kansanterveys - Ympäristönsuojelu)
   (2009/C 32/15)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamies: B. Schima)
   
      Vastaaja: Itävallan tasavalta (asiamiehet: E. Riedl ja G. Eberhard)
   Oikeudenkäynnin kohde
   Jäsenyysvelvoitteiden noudattamatta jättäminen — EY 28 ja EY 30 artiklan rikkominen — Kansallinen lainsäädäntö, jossa maahantuotujen käytettyjen ajoneuvojen, jotka on aikaisemmin rekisteröity muissa jäsenvaltioissa, maahantuontiin liitetään tiettyjä teknisiä vaatimuksia, vaikka jo valtion alueella oleviin käytettyihin ajoneuvoihin, joilla on samat ominaisuudet, ei sovelleta tällaisia vaatimuksia uuden rekisteröinnin yhteydessä
   Tuomiolauselma
   
               1)
            
            
               Itävallan tasavalta ei ole noudattanut EY 28 artiklan mukaisia velvoitteitaan, koska se on edellyttänyt, että ennen kuin ajoneuvot, jotka on aikaisemmin rekisteröity muissa jäsenvaltioissa ja joilla ei ikänsä vuoksi ole yhteisön tyyppihyväksyntää, rekisteröidään ensimmäistä kertaa Itävallassa, nämä ajoneuvot täyttävät pakokaasu- ja melupäästöjen osalta tiukemmat raja-arvot kuin niiden oli alun perin täytettävä ja erityisesti moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä annetun direktiivin 70/220/ETY muuttamisesta 28.6.1993 annetussa neuvoston direktiivissä 93/59/ETY ja moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä annetun direktiivin 70/157/ETY muuttamisesta 10.11.1992 annetussa neuvoston direktiivissä 92/97/ETY säädettyjä tiukemmat arvot, vaikka ajoneuvoihin, joilla on samat ominaisuudet ja jotka on jo hyväksytty liikennekäyttöön Itävallassa, ei sovelleta tätä vaatimusta, kun ne rekisteröidään uudelleen tässä jäsenvaltiossa.
            
         
               2)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 37, 9.2.2008.